钦定古今图书集成/理学汇编/学行典/第202卷 > 周礼让〈子易元〉
## 钦定古今图书集成/理学汇编/学行典/第202卷 > 周礼让〈子易元〉

按《九江府志》：“周礼让，字我华，彭泽人。幼孤，事母纯孝。
年七十，常作儿舞以娱亲，口不言老。阖邑公举其孝，
屡与乡饮。崇祯大荒，捐廪赈之，称贷者辄焚其券，鬻
妻子者代赎十馀人。晚年二子易昌、易元。元登贤书，
性尤孝，蚤失怙，泣血庐墓。邑侯董以元孝申闻司理
旌之。”